18/05/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 19/2011

Resolución do 27 de abril de 2011, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Santiago de Compostela (expediente IN407A 19/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: recuamento C. T. Avda. Liberdade, 5. Situación: concello de Santiago de Compostela. Características técnicas: Liña eléctrica de media tensión subterránea a 20 kV, baixo tubo, cunha Ionxitude de 2x0,03 km, en condutor tipo RHZ1-2OL-12/20 kV-3(1X240) mm 2 Al, coa orixe na L. M. T. S. a CC. TT. SUP-6 Santa Marta (expediente IN407A 2007/407) en punto de acceso existente contiguo ao C. T. actual, que se recua provisionalmente en tanto non se finalicen as obras de urbanización da parcela onde se atopa na actualidade, prevíndose o seu traslado definitivo á planta baixa do futuro bloque unha vez se finalice a construción do mesmo, e final na mesma liña, unha vez que entre e saía no novo C. T. Centro de transformación prefabricado, cunha potencia de 400 kVA e relación de transformación de 20.000/400-230 V, situado na rúa María Casares. Concello de Santiago de Compostela. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Tal e como se recolle no obxecto do proxecto, o obxectivo é o traslado do C. T. existente (expediente IN407A 2007/407) en tanto non se finalicen as obras de urbanización da parcela, prevíndose o seu traslado definitivo á planta baixa do futuro bloque unha vez se finalice a construción do mesmo. Para dito traslado será necesario unha nova solicitude de autorización administrativa e aprobación de proxecto de execución. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase, nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro ae conomia e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 27 de abril de 2011. Tristana Moraleja Gómez Xefa territorial da Coruña